หุ้น,น้ำมันสหรัฐปิดพุ่ง/ทองบวก
ดาวโจนส์ปิดพุ่ง 164.70 จุด  น้ำมันบวกแรง 1.09 ดอลลาร์ ทองคำเพิ่มขึ้นเล็กน้อย
23 ก.พ. 2561

ดาวโจนส์ปิดพุ่ง 164.70 จุด  น้ำมันบวกแรง 1.09 ดอลลาร์ ทองคำเพิ่มขึ้นเล็กน้อยดัชนีเฉลี่ยอุตสาหกรรมดาวโจนส์ปิดที่ 24,962.48 จุด เพิ่มขึ้น 164.70 จุด หรือ +0.66% ดัชนี เอสแอนด์พี 500 ปิดที่ 2,703.96 จุด เพิ่มขึ้น 2.63 จุด หรือ +0.10% และดัชนี แนสแดค ปิดที่ 7,210.09 จุด ลดลง 8.14 จุด หรือ -0.11%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อคืนนี้ (22 ก.พ.) โดยได้ปัจจัยบวกจากการชะลอตัวลงของอัตราผลตอบแทนพันธบัตรสหรัฐ นอกจากนี้ ตลาดยังได้รับแรงหนุนจากการพุ่งขึ้นของหุ้นกลุ่มพลังงานและกลุ่มอุตสาหกรรม รวมทั้งรายงานของกระทรวงแรงงานสหรัฐซึ่งระบุว่า จำนวนชาวอเมริกันที่ยื่นขอสวัสดิการว่างงานลดลงเกือบแตะระดับต่ำสุดในรอบ 45 ปีสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด  ส่งมอบเดือนเม.ย. เพิ่มขึ้น 1.09 ดอลลาร์ หรือ 1.8% ปิดที่ 62.77 ดอลลาร์/บาร์เรล สัญญาน้ำมันดิบเบรนท์ส่งมอบเดือนเม.ย. เพิ่มขึ้น 97 เซนต์ หรือ 1.5% ปิดที่ 66.39 ดอลลาร์/บาร์เรลสัญญาทองคำตลาดโคเม็กซ์ ส่งมอบเดือนเม.ย. เพิ่มขึ้น 60 เซนต์ หรือ 0.1% ปิดที่ 1,332.70 ดอลลาร์/ออนซ์